(પ્રતિનિધિ) અમદાવાદ : દેશના દરેક નાગરિકોની આસ્થા સાથે જાડાયેલા અને વર્ષોથી ચાલતા કાનૂની જંગ બાદ સુપ્રીમ કોર્ટમાં આજે અયોધ્યા વિવાદનો ચુકાદો જાહેર થવાનો છે તેવી જાહેરાત થતાં જ રાજયના ગૃહવિભાગ દ્વારા ગઈકાલ રાત્રે તાકિદની ખાસ બેઠક યોજવામાં આવી હતી જેમાં ગૃહ વિભાગના ઉચ્ચ અધિકારીઓ તથા ઉચ્ચ પોલીસ અધિકારીઓ સાથે રાજયના ગૃહમંત્રી પ્રદિપસિંહ જાડેજાએ મહત્વપૂર્ણ ચર્ચા કરી સમગ્ર રાજયમાં કાયદો અને વ્યવસ્થાની પરિસ્થિતિ  જળવાઈ રહે તથા કોઈ અઘટિત ઘટના ન ઘટે તે માટે પોલીસનો ચાંપતો બંદોબસ્ત ગોઠવી દેવાનો નિર્ણય કરાયો હતો અને તે અનુસાર અમદાવાદ, વડોદરા, સુરત સહિત તમામ મોટા શહેરો તથા નગરોમાં પોલીસનો ચાંપતો બંદોબસ્ત મોડીરાતથી જ ગોઠવી દેવામાં આવ્યો હતો અને તમામ પોલીસ અધિકારીઓ અને કર્મચારીઓની રજા રદ કરી ફરજ પર હાજર કરી દેવામાં આવ્યા હતાં.